recursal/Fanatic-Fandom huggingface dataset:
Forum

**Forum** on Angenstanialainen oikeisto-keskustalainen puolue. Se on ollut 1950-luvulta asti maan johtavia puolueita ja oli 2015 maan suurin puolue. Forumin puheenjohtaja on August van Nelsen. Forumilla on myös saman aatteisia puolueita muissa maissa esim. Tiilasen paikallispolitiikassa vaikuttanut Tiilasen Forum ja Arriban Forum-puolue.

## Historia

Forum perustettiin 1918 Angenstaniaan vastalauseena kommunismin nousulle. 1930-luvulla puolue pitäytyi äärioikeistosta, mutta hyväksyi hiljaisesti sen tekemiset Angenstaniassa. Sodan jälkeinen kommunismin pelko ja kuninkaan nostaminen takaisin Angenstanian valtionpäämieheksi lisäsivät Forumin kannatusta merkittävästi.

## Ideologia

Forumin ideologiaan kuuluvat Angenstanian säilyttäminen kuningaskuntana, yrittelijäisyyden, työperäisen maahanmuuton, kannustavuuden ja mahdollisuuksien tasa-arvon korostaminen. Forum pitää tärkeänä, että koulutusta lisättäisiin Angenstaniassa tasaisesti. Forum hyväksyy maakuntien yhdistämiset ja kuntien lakkautukset. Forum hyväksyy maahanmuuton, mutta vaatii, että muuttajat eivät jää yhteiskunnan elätettäviksi, vaan heitä rohkaistaisiin yrittämiseen ja työntekoon.

Forumin vuoden 2014 puoluekokouksessa päätettiin, että Forumin virallinen kanta Tiilasen kysymykseen on, että puolue ei vaadi Ferditinalta välitöntä toimeksiantoa Tiilasen itsehallinnon ja jopa mahdollisen itsenäisyyden edistämiseksi, vaan toivoo, että Tiilanen voisi olla osa Ferditinaan ja sen autonomista asemaa voitasiin lisätä maltillisesti.

Forum on tuominnut toisen maailmansodan tapahtumat ja siihen liittyvät asiat jyrkästi ja on erottanut useita jäseniään liian natsimyönteisestä suhtautumisesta. Puolueen suhde Angenstanialaiseen impeurumiin on hieman hankalampi: toisaalta perinteisten arvojen kannattajana puolue ei tuomitse Angenstanian imperialistista aikakautta, mutta toisaalta se on ehdottanut parlamentissa anteeksipyyntö siirtomaa-aikana vääryyttä kärsineille.
Fort Snake

**Fort Snake** on pieni kaupunki Badakuksen itärajalla Badakian provinssissa. Kaupungissa asuu 4.200 ihmistä. Kaupunki on tunnettu tärkeänä rajanylityspaikkana ja Idäntien itäisenä päätepisteenä. Kaupungin keskusta on rakennettu Snakenjärven rannalle Idäntien varrelle. Kaupunki on korvannut ehtyneet öljyvarat vähittäiskaupalla ja rajakaupalla. Kaupungin tärkein työllistäjä on Badakuksen rajavartiolaitos, mutta kaupungissa on kasvava vähittäiskauppasektori Idäntien vuoksi

Fort Snaken ohittaa päivittäin noin. 180.000 ajoneuvoa.
Cas Casin taistelu

**Cas Casin taistelu** käytiin 427 eKr. Maktabun tasavallan (Maktabun valtakunnan) ja vastrien valtakunnan välillä nykyisen Tiilasen ja Länsi-Ferditinan raja-alueilla Vastriassa, Ferditinassa. Taistelu oli niin kutsuttujen Maktabulaissotien merkittävin taistelu, missä huomattavasti alivoimaisemmat maktabulaiset kukistivat sen pääkaupunkiin marssia yrittäneet länsiferdit. Tappion seurauksen länsiferdien valtakunta romahti, ja se kukistui Maktabun vallan alle.

Taistelussa Maktabun raskas jalkaväki murskasi länsiferdien etulinjat Cas Casin kylän lähistöllä, minkä jälkeen ratsuväki lähti takaa-ajoon. Länsiferdien joukkojen tarkoitus oli paeta 30 kilometriä luoteeseen sijainneelle Monte Filanoksen kukkuloille. Pakomatka päättyi kuitenkin jo 15 kilometrin jälkeen Villa Marian kylän lähistölle, missä Maktabun armeija saartoi pakenijat mottiin heidän yrittäessään vastahyökkäystä. Länsiferdien armeija tuhottiin mottiin täysin käyttäen esimerkiksi jousia ja ballistoja. Länsiferdien komentaja, kuningas Gvat'oh vangittiin ja vietiin Maktabuun.
Thesacredwar

*Nouskaa sotaan pyhäämme!*

*Taistoon, vaikka kuolemaan!*

*Vastaan pirun voimia,*

*Puolesta pyhän maan!*

N*yt ylös kaikki temmatkaa,*

*Kuin aallot päälle puskekaa!*

*Tämä on suuri sotamme*

*Se pyhä sotamme!*

*Voittakaa ne perkeleet!*

*Pirut pimeyden!*

*Armoa ei anneta!*

*Vaan kaikki tuhotaan!*

*Nyt nousee uusi mahti tää,*

*On sen aamunkoi*

*Voittamaton ja yhtenäinen*

*On se aikain taa!*
Pehr Hansen

**Pehr Hansen** (s. noin 1435) oli Ferdinandiasta kotoisin ollut merimies ja kalastaja, joka tuli tunnetuksi 1470-luvulla väitettyään löytäneensä uuden maan, jonka hän oli nimennyt *Hanseniaksi.* Hansen väitti löytäneensä maan eksyttyään merellä ja myrskyn pakottamana oli joutunut etsimään sataman. Hän kertoi tuossa uudessa maassa elävän eksoottisia kasveja ja eläimiä joita ei Angenstaniassa tunnettu. Todennäköisesti Hansen löysi jonkun Angenstanianmeren pienistä saarista, mutta ei ole poissuljettua, että hän olisi päätynyt Seelantiin tai Arribaan. Hän pyrki saamaan rahoituksen Angenstanian kuninkaalta uutta matkaansa varten, mutta kuningas ei uskonut Hansenin kertomuksiin. Rahoittajaksi lupautui kuitenkin Ferdinandian käskynhaltija Kaarle, joka rahoitti matkan muttei osallistunut sille itse. Hansen lähti kahden kauppalaivan ja 20 vapaaehtoisen mukana kohti *Hanseniaa* mutta retkikunta ei koskaan palannut.

### Teoriat Hansenin katoamisesta

* Yksi mahdollinen selitys katoamiselle olisi ollut voimakas itätuuli. Hansenin laivasto olisi tämän vuosi purjehtinut viikkoja avomerellä ja lopulta miehistö olisi nääntynyt nälkään.
* Hansenin on epäilty päässeen perille miehistönsä kanssa (todennäköisesti Seelannin rannikolle), mutta paikalliset alkuperäisasukkaat olisivat surmanneet heidät.
* Hansen olisi miehistöineen käynyt *Hanseniassa* mutta paluumatkalla laivojen jouduttua myrskyyn olisi Hansen ja miehistö menehtynyt.
* Pitkän merimatkan aikana miehistö saattoi nousta kapinaan ja surmata Hansenin, mutta navigointitaidottomat miehet eivät olisi osanneet suunnistaa ja olisivat kadonneet ulapalle.

* On myös väitetty, että Hansen keksi koko tarinan uudesta maasta huijatakseen mittavat palkkiot ja rahoituksen Angenstanian kruunulta ja sittemmin Ferdinandian käskynhaltija Kaarlelta.

## Kunnianosoitukset ja jäänteiden etsinnät

Pehr Hansen jäi kuitenkin historiaan elämään ensimmäisenä löytöretkeilijänä. Hänen mukaansa on nimetty useita kaupunkeja, satamia ja katuja sekä keskisellä Angenstanianmerellä sijaitsevat, keskiajalla vielä asumattomat Hansensaaret. Ferdinandian niemimaan ja koko mannermaan pohjoisin niemi on nimetty hänen mukaansa *Cape Hansen:*iksi. Itä-Seelannin rannikolla sijaitsee kaupunki nimeltä Hansenia. Angenstanian kuninkaallisella laivastolla on käytössään miinalaiva *Pehr Hansen.*

Hansenin laivaston jäänteitä on yritetty etsiä aikojen saatossa mm. Seelannin rannikolta todisteeksi siitä kävikö hän koskaan siellä. 1990-luvulla tutkijaryhmä löysi Hansensaariin kuuluvalta *Isla Dewon-*saarelta laivan hylyn, jonka tutkijaryhmä arvioi hyvin vanhaksi, noin 1400-luvun puolivälistä olevaksi. Tutkijaryhmä väitti aluksen olevan Hansenin ryhmän toinen alus, *Gloria,* mutta myöhemmin selvisi että alus oli 1600-luvulta peräisin oleva oliiviöljyä kuljettanut kauppalaiva.
August II

**August II**, (16.7.1500-8.8.1557) liikanimeltään **Väkevä**, oli Angenstanian Ferdinand-sukuinen kuningas vuosina 1543-1557.

August II seurasi vuonna 1543 vain kaksi vuotta hallinnutta August Mielipuolta kuninkaana. August II:n valtakausi oli äärimmäisen sotaisa: käytännössä koko hänen valtakautensa ajan Angenstania oli sodassa. Soturikuninkaan mainetta kantanut August osallistui itse suurimpaan osaan käymistään sodista henkilökohtaisesti, haavoittuen muun muassa valtakautensa loppupuolella vaikeasti, jonka seurauksena hän myöhemmin kuolikin.
Alentiinan keisarikunta

**Alentiinan keisarikunta** oli valtio nykyisellä Alentiinan saarella Etelä-Alentiiniassa vuosina 1890-1902. Sen pääkaupunkina toimi Gulama ja sen virallinen hallitsija oli keisari. Alentiinan keisarikunnan ainoa keisari oli Mecros I. Keisarikunta ajautui sotaan 1899 Liittovaltoja vastaan ja kolme vuotta kestäneen Alentiinan sodan jälkeen keisarikunta liitettiin kokonaisuudessaan Liittovaltojen alaisuuteen. Alentiina uudelleenitsenäistyi 1932, mutta Alentiinan lyhytikäistä monarkiaa Liittovaltojen painostuksesta ei saatu enää palautettua.
Ordna (automerkki)

**Ordna** on ferditinalaisen TAK Automobilesin, aikaisemmin valtioyhtiö DDA:n valmistama automerkki. Ordnaa on valmistettu toisen maailmansodan jälkeen vuodesta 1948.

Ordna tunnettiin varsinkin kylmän sodan aikaan Ferditinan suunnitelmatalouden ylpeytenä, sillä jo perustamisestaan alkaen automerkki tunnettiin laadukkaampiin ja ylellisempiin autoihin erikoistuneena merkkinä. Se oli niitä harvoja kommunistisen Ferditinan tuottamia tuotteita, jotka olivat kilpailukykyisiä ulkomaalaisten vastineiden kanssa.

Ordna oli aikaisemmin varsinkin kommunistisen Ferditinan puolue-eliitin suosima auto. Korkeille virkamiehille luovutettiin autoja sekä yksityiskäyttöön että viranhoitamiseen.
Särkkäinsota

**Särkkäinsota** käytiin 1871-1873 Särkkien ympäristössä, pääasiassa Eldotaarissa, Sundassa, Yhdistyneissä Särkkäkuningaskunnissa, Seelannissa ja Alentiinassa. Sodan syynä oli 1800-luvulla teollistuneiden uusien suurvaltojen, Yhdyssärkkäin ja Arriban intressit hallita perinteisten siirtomaavaltojen vastaitsenäistyneintä siirtomaita uudestaan suurvaltana. Arriban voimakas teollistuminen ja nousu suurvallaksi Särkillä sai aikaan sen että Arriba hyökkäsi lopulta Eldotaariin 1871, minkä jälkeen Yhdyssärkät keräsi liittouman Arriban vihollisista pysäyttämään Arriban laajentuminen. Yhdyssärkkäin oli kuitenkin hankalaa sotia kaukana lännessä ja auttaa Sundaa, Eldotaaria ja Särkkäkuningaskuntia jotka olivat asettaneet lähes koko puolustuksensa Yhdyssärkkäin tuen varaan. Sota päättyi Arriban voittoon, mikä loi Arribasta uuden suurvallan särkille sen liittäessä kaikki sen lähialueet itseensä ja lähes kolmikertaistaen pinta-alansa.

Särkkäinsodassa oli käytössä ensikertaa teollistumisen tuomia aseita, kuten teräspanssareita ja konekivääreitä. Ratsuväki osoittautui taisteluissa flopiksi, samoin kuin perinteiset sotalaivat vastassaan panssarilaivat.

## Taustaa

Entiset siirtomaat alkoivat itsenäistyä nopealla tahdilla 1700-1800-lukujen taitteessa. 1850-luvulla huomattiin, että kaksi entistä siirtomaata, Arriba ja Alentiina olivat voimistuneet taloudellisesti ja sotilaallisesti niin nopeaa tahtia, ettei ympäröivien pikkuvaltioiden tai alueella yhä vaikuttaneet vanhat siirtomaavallat jäivät merkitykseltään vähäpätöisemmiksi.

Arriba oli provosoinut

## Sotatoimet

Arriba aloitti siihen aikaan massiivisena pidetyn hyökkäyksen Eldotaariin, käyttäen konekiväärejä ja panssarilaivoja. Köyhällä sisäisistä ongelmista kärsineellä Eldotaarilla ei ollut talonpoikaisarmeijaa parempaa puolustusta ja maan puolustus nojasi kokonaan Yhdyssärkkäin tukeen. Yhdyssärkkäin sotilastukikohdat pääsivät taisteluun ja Angenstania valloitti vain Länsi-Eldotaarin. Eldotaarissa alkoi katkera asemasota. Seuraavaksi Arriba käänsi katseena Sundan Sanakkaan, johon se hyökkäsi vallaten saaren helposti. Yhdyssärkät ja Sundan laivasto yrittivät sen palauttamista Sundalle, mutta Arriba tuhosi Sanakan meritaistelussa uudenaikaisilla panssarilaivoillaan kevyesti vanhanaikaiset laivat.

## Gongsbergin rauha

Gongsbergin rauhassa Arribaan liitettiin kokonaan Eldotaarin ja Qasman valtiot. Sundan piti luovuttaa Sanakan saari sekä Holsteinsaaret liitettiin myös Arribaan. Särkkändiästä osa liitettiin Arribaan ja lisäksi Arriballe luotiin oma siirtomaaterritorio Koillis-Seelanti ja Orjantappurarannikko. Yhdyssärkkien piti vetäytyä Markiisisaarelta, jolle luotiin oma itsenäinen suuriruhtinaskuntansa. Rauhassa tehtiin myös myönnytyksiä Yhdyssärkille. Rauhassa Alentiina ja Pohjois-Seelanti jätettiin jakamatta, mikä käytännössä antoi Yhdyssärkille mahdollisuuden rauhassa vallata ja miehittää nämä alueet ja laajentaa impeurumiaan. Tämän vuoksi sopimus oikeastaan vain varmisti edellytykset Arro-Imperialismille.
Varennan konkluusio

**Varennan konkluusio** tai **Varennan sopimus** on vuonna 1578 angenstanialaisessa Varennan kaupungissa somittu sopimus, joka päätti Angenstanian uskonsodat. Konkluusion tärkeimpiä päätöksiä olivat:

* Protestanttisten ja katolisten uskonnonvapaus: kuninkaan alaimaiset saivat itse valita, tunnustivatko he protestanttista vai katolista uskoa.
* Hallitsijan uskonnollisuuden mitätöiminen: hallitsijan tunnustama usko oli sopimuksesta alkaen vain hänen henkilökohtainen asiansa, eikä sillä ollut merkitystä valtakunnan politiikan kannalta. Paavi kuitenkin kruunaisi Angenstanian kuninkaan myös jatkossa.
* Kruunun katoliselle kirkolle myöntämiä oikeuksia ei peruuteta.
Tiilasen tasavalta

**Tiilasen tasavalta** oli valtio vuosina 1945-1991 Kivierämaan eteläpuolella. Valtio käsitti noin 45% maantieteellisestä Tiilasesta, eli noin 150.000 neliökilometriä. Valtion virallinen kieli oli Tiilanen ja pääkaupunki Länsi-Maktabu. Tiilasen tasavalta oli pohjoisosiaan huomioimatta Ferditinan kokonaan ympäröimä. Valtio muodostettiin Angenstanialaisvaltaisen Tiilasen itsenäiseksi valtioksi, jonka tarkoitus oli estää uusi konflikti Tiilasessa. Valtio lakkautettiin kun enemmistö maan väestöstä äänesti Tiilasen kansanäänestyksessä kuuluvan uuteen Ferditinan liittotasavaltaan.
Doc Hudson

**Voiced by:** Corey Burton

**Doc Hudson**, also known as **the Fabulous Hudson Hornet**, was a former dirt track racer who, prior to his death, served as Radiator Springs' judge and doctor.

## Bio

Doc Hudson is the wise, quiet country doctor who runs Radiator Springs' medical clinic. Before Doc slowed down in Radiator Springs, he was a race car known as the Fabulous Hudson Hornet.
Arribashymne

**Arribashymne** oli vuosina 1924-1945 fasistisen Arriban valtion kansallislaulu. Sen sanoitti Ferdinand Von Greev 1922 ja kaksi vuotta myöhemmin pääministeriksi noussut F.K.Thrawn teki siitä Arriban kansallislaulun.

## Laulun sanat

```
"Kansa mahtavan suuri Arriban, se maansa johtaapi voittoon. Ei se ole kellenkään antautunut, vaan taistellut puolesta vapautensa! Se ei ole tahrannut kunniataan, vaan rakkaus ja viha rinnassaan vaatinut oikeutensa!

```

```
"Kansan mahtava särkkien voittoon vie, ei sen vallalle estettä lie. Se kukistakoon vihollisensa rintamana, me yhdessä voittoon viemme!Ja kerrankos juhliva voittoaan on Suur-Arriban valtakunta.

```

```
"Me tahdomme suureksi Arriban maan, me voitamme vastustajat. Ja Seelannin pohjasta merten taa, me piirrämme miekalla rajat! Se meidän on veljeksinä velvollisuus, tää olkoomme tunnussana: Suur-Arriban voiton aamu on uus, vielä entistä kirkkaampana!

```
Gud Arvostettu

**Gud Arvostettu** (8.9.1583-15.3.1649) oli Ferditinan keisari vuosina 1629-1649. Hänen hallituskauttaan leimasi *Alennuksen ajaksi* kutsuttu aika, jolloin Angenstania sai hyvin voimakkaan otteen Ferditinan keisarikunnan asioista. Hyvin kuvaavaa ajalle oli, että Angenstanialaiset sotilaat harjoittelivat päivittäin mellakantorjuntaa Ferditinan keisarin asuinlinnan pihalla.
Eldotaarin kenraalikuvernöörikunta

**Eldotaarin kenraalikuvernöörikunta** (*Generalissimostat il' Eldodar)* oli Arriban kuningaskunnan Eldotaarin saaren käsittänyt osa vuosina 1871-1919. Se perustettiin 1871 särkkäinsodan voittaneen Arriban toimesta korvaamaan Eldotaarin ensimmäinen tasavalta ja lakkautettiin 1919 Arriban hävittyä ensimmäisen maailmansodan ja sen tilalle perustettiin Eldotaarin toinen tasavalta.

Kenraalikuvernöörikunnan asema oli Arriban sisäinen autonominen alue, ei niinkään satelliittivaltio. Kenraalikuvernöörikunnalla ei ollut omia lakeja, mutta sen "parlamentilla" kenraalijohtokunnalla oli oikeus antaa asetuksia, jotka olivat lakia vähäpätöisempiä säädöksiä. Eldotaarin kenraalikuvernöörin nimitti aina Arriban kuningas ja kuvernöörin tuli olla "syntyperäinen" arribalainen, jota on tulkittu tarkoittavaksi etnistä arribalaista sekä hänen tuli olla miespuolinen. Lisäksi kenraalijohtokunta koostui myös vain arribalaisista sotilasvirkailijoista ja kenraaleista, jotka kenraalikuvernööri nimitti ja kuninkaan tuli vahvistaa päätös. Kenraalikuvernöörikunnan tärkein tehtävä oli kuitenkin Arriban armeijan ylläpito: sen tehtävänä oli koota eldotaarilaisia yksikköjä armeijaan. Muodollisesti kenraalikuvernöörikunnalla oli oma Eldotaarin kenraalikuvernöörikunnan armeija, mutta nämä joukot toimivat sotatilanteessa Arriban armeijan eldotaarilaisena armeijakuntana.
Kansallissosialistinen Angenstania

**Kansallissosialistinen Angenstania** myös **Natsi-Angenstania** myös **Toinen tasavalta** oli valtio, jota johti Angenstanian kansallissosialistinen puolue ja sen johtaja Alfred Genos vuosina 1934-1945. Sen pinta-ala vaihteli. Yleisen, vuoden 1938 pinta-ala mittauksen mukaan se oli siirtomaidensa takia suurempi kuin nykyinen Angenstania, mutta suurimmillaan 1942 se oli lähes 2 kertaa suurempi kuin nykyinen Angenstania. Pääkaupunki oli Angeburg.
Badakuksen talous

**Badakus** on noin 21 miljoonan asukkaan, koostaan huolimatta suuri talous ja BKT-mitattuna kuuluu maailman suurimpien talouksien joukkoon. Badakus on vauras, jälkiteollinen yhteiskunta, joka aikanaan vaurastui kaivos- ja metalliteollisuudella ja raskaalla konepajateollisuudella Talermannin vuoriston sekä muiden valtion malmirikkaiden aluiden taatessa sille maailman suurimpiin lukeutuvat malmiot. Nykypäivänä Badakus elää finanssialasta, kevytteollisuudesta ja elektroniikkateollisuudesta. Badakuksen BKT per henkilöä kohten on maailman suurin.

## Maatalous

Badakuksen maatalous on hyvin rajattua: se on keskittynyt voimakkaasti maan itäisimpiin ja läntisimpiin kolkkiin, jossa maa on tarpeeksi alavaa ja tasaista viljelyyn, eikä vuoristoilmasto tai niiden rajatut viljelypaikat ole sitä estämässä. Suurin osa maan maataloustuotannosta tapahtuu Itä-Badakuksen arolla, joka alkaa Talermannin juurelta muuttuen idemmässä asteittain Kivierämaaksi.

Aikanaan Badakuksen maatalous keskittyi tasaisemmin eri osiin valtiota. Entisaikojen maatalousvaltaisessa Badakuksessa maanviljely oli pääelinkeino ja tämän vuoksi pienviljelyä harjoitettiin paljon pienissä, ravinteikkaissa vuoristolaaksoissa. Laaksojen pieni koko ja niiden ravinteikkaan maan takia harjoitettu yliviljely aiheuttivat massiivista eroosiota, joka johti 1800-luvun alussa Badakuksen maataloustuotannon rajuun pienenemiseen ja seurauksen paljon väkeä menehtyi. Tuolloin maatalous alkoi keskittyä yhä enemmän länsi- ja itäkolkkiin. Badakuksen vähäisen viljelyalan takia väestö on pysynyt viime vuosisatoihin asti melko pienenä.

Tärkeimmät viljelykasvit ovat vehnä (56%), kaura (24%), ruis (10%), sekä muut viljelykasvit (10%).

## Kaivosteollisuus

Badakuksen yksi vanhimmista elinkeinoista on ollut myös kaivosteollisuus. Jo kauan ennen ajanlaskun alkua Badakuksessa oli useita kupari-, kulta- ja rautakaivoksia. Maan nykyinen talous on luotu 1800-1900-lukujen vaihteessa tälle teollisuusalalle. Badakuksessa on myös *Badakian Mining University*, joka on erikoistunut korkeakouluttamaan kaivosalan tekniikka- ja johtohenkilöstöä.
Jackson Storm

**Voiced by:** Armie Hammer

**Jackson Storm** is a custom-built Next-Gen race car who competes in the Piston Cup Racing Series. He has a large ego, and disrespects other racers beyond simple trash talk. One of Storm's biggest rivals was Lightning McQueen, who brutally crashed while attempting to keep up with Storm at the Los Angeles 500. After a long absence, McQueen returned to the Piston Cup for the Florida 500, but decided to switch himself out for Cruz Ramirez, who took advantage of Storm's weaknesses, allowing her to pass him and win the race. Storm's number is 20, stylized as 2.0, and he is sponsored by IGNTR Liquid Adrenaline.

## Bio

Jackson Storm is fast, sleek and ready to race. A frontrunner in the next generation of racers, Storm's quiet confidence and cocky demeanor are off-putting—but his unmatched speed threatens to redefine the sport. Trained on high-tech simulators that are programmed to perfect technique and maximize velocity, Jackson Storm is literally built to be unbeatable—and he knows it.
Eldotaarin ensimmäinen tasavalta

**Eldotaarin tasavalta**, tässä yhteydessä vuosien 1828-1871 aikana olemassa ollut tasavalta eli **Eldotaarin ensimmäinen tasavalta** oli Eldotaarin tasavallan vuosina 1828-1871 käsittänyt valtio. Se itsenäistyi Ferditinan alaisuudesta ja Eldotaarin ja Uuden-Ferditinan kenraalikuvermenttikunnasta muodostui itsenäinen Eldotaari. Sen itsenäisyys päättyi kuitenkin dramaattisesti suureen särkkäinsotaan 1870-1871, jonka jälkeen se liitettiin osaksi Arriban etupiiriä. Tasavalta itsenäistyi uudelleen vasta 1919.
Sally Carrera

**Voiced by:** Bonnie Hunt

**Sally Carrera** is a sky blue Porsche. She is the attorney of Radiator Springs, and the owner of the Cozy Cone Motel. Sally is also Lightning McQueen's girlfriend.

## Bio

Sally is a beautiful Porsche who fell in love with small town life in Radiator Springs. She runs the Cozy Cone Motel, is the town attorney, and is dedicated to preserving her favorite place to live.
Maktabun valtakunta

**Maktabun valtakunta** eli **M.S.P.O.R** oli valtio vuosina 1000 eKr. - 476 jKr. Maktabun valtakunta muistetaan erityisesti maailman ensimmäisenä supervaltana, joka hallitsi aikoinaan 60% maailma väestöstä. Maktabu syntyi itsenäisenä kuninkaan hallitsemana kaupunkivaltiona noin 1000 eaa. ja nousi noin vuonna 500 eaa. merkittäväksi paikalliseksi voimaksi. Maktabulaissotien jälkeen tasavallaksi muuttunut kaupunkivaltio nousi noin 100 eaa. suurvallaksi voitettuaan länsiferdien heimot. Keisarikunta valtakunnasta tuli vuonna 27 jaa. Suurimmillaan vuonna 117 valtakunta ylettyi nykyisen Mervirran alueelta aina Vansteiniin ja etelästä Dunarsundista aina Ferdinandian niemimaan rajalle.
Angenstanian aatelishuone

**Angenstanian aatelishuone** (*House of Lords)* on Angenstanian aatelistoa edustava organisaatio. Aatelishuoneeseen kuuluu kaksi luokkaa, ylhäisaateliston *House of Peers* ja alhaisaatelin *House of Knights.*

 Tunnetuin aatelishuoneen jäsenen on Angenstanian kuningassuku *Deuxerres*

## Aatelisarvot

Angenstanian aatelishuone pitää listaa myönnetyistä arvonimistä, jotka ovat käytössä kuningaskunnassa. Osa arvonimistä on varattu vain yhdelle henkilölle, kun taas alemman aatelin edustajia voi olla kymmeniä tuhansia

### Ylhäisaateli

* **Kuningas** (Angenstanian ja Akvamariinisaarten kuningas, varattu ainoastaan Deuxerresin suvun päälle)
* **Varakuningas** (Arkkiherttuaa vastaava, käytännössä käytöstä poistunut arvo, joka annettiin kuninkaan sijaiselle tämän mahdollista kruunun menetystä silmällä pitäen)
* **Arkkiherttua** (Etelä-Angenstanian arkkiherttua, varattu ainoastaan Deuxerresin suvun päälle)
* **Herttua** (esim. Taarin, Pommerin ja Länsi-Angenstanian herttuat)
* **Valtakunnanruhtinas** (vastaa herttuan arvoa, historiallisesti annettu pääministeriä vastaavana virkana tehtävää hoitaneelle aateliselle. Arvo ei ole periytyvä, mutta se säilyy sen haltijalla tämän kuolemaansa saakka. Virassa oleva valtakunnanruhtinas on aina vanhempaa valtakunnanruhtinasta korkea-arvoisempi.
* **Ruhtinas** (esim. Vastrian ruhtinas

### Alhaisaateli

* **Rajakreivi**
* **Maakreivi**
* **Varakreivi**
Newvanstein

**Newvanstein** (vanha nimitys myös *Uusi Vanstein)*on tasavalta Ferditinan luoteisosissa. Newvansteinin asukasluku on 15 miljoonaa ja pinta-ala 15.000 neliökilometriä, kun Angenstania ja Ferditina sopivat rajansa Länsi-Ferditinassa. Alue kuitenkin liitettiin toisen maailmansodan jälkeen Ferditinaan osana Angenstanian sotarkorvauksia. Alueelta karkotettiin 5 miljoonaa Angenstanialaista. Toisen maailmansodan jälkeen Ferditina asutti suhteellisen hyvin säilyneelle alueelle miljoonia pakolaisia ympäri Ferditinaa. Suurimmillaan asukasluku oli 1946-1947, alueella oli tuolloin 21 miljoonaa asukasta, 70% pakolaisia muualta Ferditinasta. Kokonaiset kaupungit, kuten Genrad syntyivät pakolaisia varten perustettujen hätämajoitustilojen takia.

## Historia

Ferditinan sijaishallitsija Zend Johanialainen valloitti alueen Ferditinalle vuona 1043. Ferditinalaiset nimesivät alueen sen vieraan kielen ja kulttuurin vuoksi *"Angenstaniaksi"*. Nimitystä ei myöhemmin virallisesti muutettu, mutta alueen nimeksi vakiintui tunnetumpi *"Läntinen ruhtinaskunta (Vastra deljmhol)".*

Newvanstein tai *Uusi-Vanstein* tulee nimenä länsiangenstanialaisesta Vansteinin alueesta. Ferditinan keisari Roman II antoi nimen alueelle vuonna 1610 kunnianosoituksena Vansteinin liitolle tarjoamastaan avusta sodassa Angenstaniaa vastaan. Vuonna 1615 Newvansteinin alue myytiin Vansteinin liitolle vastineeksi satamista Angenstanianmeren rannalla. Se oli osa Vansteinin liittoa aina vuoteen 1772, kunnes Angestania valloitti sen hetkeksi osana Länsi-Ferditinan rajakahakoita. Alue palautettiin lopulta takaisin Ferditinalle 1775 hyvityksenä Angenstanian ja Ferditinan välisten rajariitojen sovitteluista. Kuitenkin 1808 Fernando Suuren sotien jälkeen alue siirtyi taas Angenstanialle, jonka osana se oli vuoteen 1945 asti. Tämän jälkeen alue siirtyi Ferditinan kansantasavallan hallintaan osaksi Länsi-Ferditinan sosialistista kansantasavaltaa. Vuodesta 1991 Newvanstein on kuulunut Ferditinan liittotasavaltaan ja vuonna 1992 se sai autonomisen tasavallan statuksen.

Newvastain on sotien jälkeen täysin ferdiläistynyt.
Jaims

**Jaims** on Angenstanian maakunta, joka sijaitsee historiallisen Angenstanian alueella ja vastaa kutakuinkin samaa aluetta kuin historiallinen Keski-Angenstanian kuningaskunta. Jaimsin pinta-ala on noin 40.000 neliökilometriä ja väkiluku noin 20 miljoonaa. Maakunnalle omanaisia piirteitä ovat teollisesta historiasta kertovat vanhat hiilikasat sekä tehdasmiljööt.

Jaimsin alue on tunnettu teollistumisen alkukotina, jossa moderni teollisuus sai alkunsa 1700-luvun alkupuoliskolla. Varhainen teollistuminen perustui helposti hyödynnettäviin kivihiilivaroihin, jotka ovat miljoonien vuosien toistuvien jääkausien aikaansaannosta.
Angenstanian-Ferditinan sodat

**Angenstanian-Ferditinan sodat** on yleisnimitys Angenstanian ja Ferditinan välisille sodille vuosina 1569-1809. Niiden katsotaan alkaneen badakukselaissodista 1569 ja päättyen Badakuksen sotaan 1809. Sotien luonteelle tyypillistä on Angenstanian ja Ferditinan välinen konflikti vallasta, jonka vuoksi esimerkiksi maailmansotia ei lasketa näihin sotiin mukaan.

Angenstanian ja Ferditinan väliset sodat ovat yksi kaikkien aikojen pisimmistä konflikteista sekä suurin ihmishenkiä vaatinut konfliktien sarja.
Angenstanian vallankumous 1919

**Angenstanian vallankumous vuonna 1919** tai **Angenstanian kansannousu** oli vuosina 1918-1919 Angenstaniassa tapahtunut kapinoiden, kansannousujen ja väkivaltaisuuksien sarja joka alkoi ensimmäisen maailmansodan päätyttyä 1918. Vallankumouksen seurauksena Angenstania muuttui perustuslailliseksi monarkiaksi, jossa monarkin valta-asemaa rajoitettiin merkittävästi ja valta siirrettiin parlamentille. Vallankumouksellisten tavoitteet sosialistisesta vallankumouksesta Ferditinan tapaan jäivät kuitenkin toteuttamatta
Angenstanian tasavalta (1794)

**Angenstanian tasavalta** oli Angenstanian suuressa vallankumouksessa vallankumousmielisten perustama valistusaatteille pohjautunut valtio vuosina 1794-1814. Tasavalta ei koskaan varsinaisesti saavuttanut kunnollista valta-asemaa, vaan oli koko olemassa olonsa ajan kriisissä. Kriisien vuoksi tasavalta kumosi yksi toisensa jälkeen alkuperäset tasavaltalaiset aatteet ja oli periaatteessa vuodesta 1802 lähtien kenraali Halmanian yksinvalta. Lopulta Angenstanian tasavalta romahti 1814, minkä vuoksi se palasi kuningaskunnaksi.

Tasavalta perustettiin 1794 Angenstanian kansankokouksen otettua ylivallan valtakunnassa. Tasavalta oli ajautua ensitöikseen sisällissotaan monarkian kannattajien ja niiden armeijan joukkojen, jotka eivät vallankumousta kannattaneet kanssa. Sisällissota ei syttynyt, mutta sen estämiseksi tasavalta suoritti Marraskuun murhiksi kutsutut massapuhdistukset, joissa tasavaltaa vastustaneita henkilöitä vainottiin, vangittiin ja tapettiin. Uusi kriisi alkoi Fernando Suuren Ferditinan hyökättyä tasavaltaa vastaan. Fernando Suuri sai vallatuksi muutamassa vuodessa valtavia alueita Itä-Angenstanian aroilta, mutta epäonnistuneen Angeburgin hyökkäyksen jälkeen tasavalta pääsi sodassa niskan päälle ja ajoi miehittäjät pois maasta. Lopulta Fernando Suuri teki vielä uuden sotaretken Badakukseen, joka tasavalta joutui jo heikentyneenä luovuttamaan rauhanteossa. Tasavallan loppu koitti huhtikuussa 1814, jolloin monarkistit liittoutuivat tasavallan vastustajien kanssa ja huonon sotamenestyksen vuoksi myös armeija kääntyi lopulta tasavaltaa vastaan ja monarkistit määräsivät armeija marssimaan suoraan kansalliskokouksen rakennukseen. Kansalliskokous lakkautettiin ja kuningasvalta palautettiin.

Angenstania palasi teoriassa tasavallaksi jälleen 1933-1945, mutta käytänössä tämä oli kansallissosialistinen Alferd Genoksen diktatuuri.
Leon

**Lorenzo Leon Automobile Workshops Company** eli **Lorenzo Leon** tai **LL** on angenstanialainen, vuonna 1906 perustettu autonvalmistaja, jolla on tuotantoa nykyään ympäri maailmaa. Yhtiö sai alkunsa maktabulaisen keksijän ja varhaisautojen kehittelijän Lorenzo Leonin työpajasta, jonka hän oli perustanut jo 1900 Maktabuun. Hän kuitenkin muutti 1906 Angenstaniaan, missä perusti nimeään kantavan yrityksen.

Leon hallitsi autojen ensivuosikymmenten 1910-1930-luvuilla markkinoita yhdessä sen pääkilpailija Hoppin kanssa. Kuitenkin suuri lama romahdutti autojen viennin ja Lorenzo ajautui suuriin vaikeuksiin. Lorenzo palautti myöhemmin asemaansa jonkun verran, mutta hävisi viimeistään 1950-luvun lopulla kamppailun johtoasemasta sen pahimmalle kilpailijalle, Hopp Automobilelle. Myöhemmin myös Yhdyssärkkäin ja Arriban autoteollisuudet ryhtyivät kilpailemaan Lorenzon kanssa. Lorenzo päättikin 1970-luvulta alkaen keskittyä enemmän ylemmän keskiluokan autoihin, joiden valmistuksessa se on edelleen johtava toimija.
Maktabukorpset

**Maktabukorpset** eli **Itsenäisen Maktabun Armeija** oli Angenstanian armeijan perustama joukko-osasto toisessa maailmansodassa maktabulaisille ja länsiferditinaisille vapaaehtoistaistelijoille. Armeija profiloitiin alusta asti "i*tsenäisen ja vapaan Maktabun mahdin armeijana"* ja perustettiin alun perin puhtaasti propagandasyistä. Myöhemmin armeijasta tuli tärkeämpi osa angenstanialaisten armeijaa. Armeijaan tuli suuri määrä myös Angenstaniassa asuneita maktabulaisia.

Joukot olivat hyvin tunnettuja korkeasta taistelumoraalistaan ja monet sen jäsenet taistelivat jopa varmassa tappio tilanteessa kuolemaan asti aiheuttaen viholliselle mahdollisimman paljon tuhoa. Monet fanaattisimmista taistelijoista olivat Maktabun itsenäisyysaktiiveja, jotka olivat valmiita kuolemaan "kotimaansa" puolesta. Angenstanialainen kenraali kuvasikin joukkoja näin: *"He ovat parhaimpia joukkoja mitä maallamme on rintamalle tarjota. Joka mies niin urheita, jopa suorastaan fanaattisen hulluja, että ovat valmiit kuolemaan kuitenkin vieden ainakin kymmenen vihollista mukanaan".* Varsinkin sodan käännyttyä tappiolliseksi ja Tiilasen takaisin valtauksen aikaan angenstanialaiset raportoivat monien entisten itsenäisyysaktiivien tehneen "itsemurhan" hyökkäämällä suoraa kohti vihollista surmaten mahdollisimman monta heistä.
Taistojen laakso

**Taistojen laakso** myös **Sotaherrainlaakso** on Badakuksen vuoriston suurin laakso Keski-Badakuksessa. Laakso ylettyy Fishinmaan, Alamaan ja muutaman kymmennen neliökilometrin laajuudelta myös Ylämaalle. Laakson alueella sijaitsee yksi Badakuksen tiheimmin asutuista alueista ja siellä sijaitsee maan suurin kaupunki Fishinlinna.

Taistojen laakso on saanut nimensä 400-luvulla siellä käytyjen taistelujen perusteella. Tuolloin Badakus oli jakautunut kahteen, Etelän heimot ja Länsivalta taistelivat laakson hallinnasta.
Rebublica Parti Angenstan

**Rebublica Parti Angenstan** eli **RPA** tai yleisesti arkikielessä myös **tasavaltalaiset** on Angenstanian toinen pääpuolue. Se on perustettu vuonna 1757, tehden siitä maailman vanhimman edelleen toimivan poliittisen puolueen. Puolueen ideologia on vasemmistolainen, se kannattaa mm. reilumpaa tulonjakoa, korkeampaa verotusta, yhteiskunnan suurempaa vastuuta hyvinvoinnista ja sen alkuperäistä tavoitetta muuttaa Angenstania tasavallaksi ja lakkauttaa monarkia. Puolue on aikanaan monarkiaa arvostelevien mielipiteidensä vuoksi ollut useasti kiellettynä ja lakkautettuna, mutta sen maanalainen toiminta on jatkunut kielloista huolimatta. Viimeiseksi sen toiminta laillistettiin 1945 toisen maailmansodan päätyttyä sen ollessa kielletty vuodesta 1933.

Puolue on saanut sodan jälkeen noin 30% kannatuksen vaaleissa tehden siitä ylivoimaisesti toisen Angenstanian pääpuolueista.

Puolue järjestää kesäkuussa 2018 4.6-9.6 puoluekokouksen Kaltenweiherissä. Tapahtumaan odotetaan saapuvan sen aikana jopa 500.000 ihmistä.
Easthiren linnoitus

**Easthiren linnoitus** on muodollisesti sotilaskäytössä oleva bastionijärjestelmään perustuva linnoitus Angenstaniassa Ferdinandian niemimaalla St. Ferdinandin edustalla sijaitsevalla Easthire-niemellä. Linnoitus on kooltaan maailman suurin linnoitus. Se on rakennettu vuosina 1742-1806 suojaamaan aluksi Ferditinan, sittemmin itsenäistyneiden särkkävaltioden hyökkäyksiltä. Linnoitus poistettiin sotilaallisesta käytöstä 1888, otettiin uudelleen käyttöön ensimmäisen maailmansodan ajaksi uudelleen käyttöön 1914-1919 ja lopulta linnoitukseen palautettiin Easthiren komppania vuonna 1991, lähinnä muodollisessa ja historian elävöittämisen tarkoituksessa. Parhaimmillaan linnoituksessa oli 45.000 sotilasta ja se oli aikansa ylivoimaisin linnoitus.

## Historia

Angenstania hävisi Suuren Idän Sodan vuosina 1700-1721 ja joutui taipumaan Ferditinan alle. Se halusi paikata impeurumin asemansa. Sodan jälkeisinä vuosina pelättiin Ferditinan ja sen liittolaisten hyökkäystä mereltä tai uudestaan Manner-Angenstaniaan. Suuren uhan muodosta valtansa huipulla ollut Taarin kuningaskunta, joka sijaitsi vaarallisen lähellä Ferdinandian niemimaata. Se olisi Ferditinan tuella kevyesti voinut katkaista yhteydet niemimaahan, minkä vuoksi taistelut alueella olisivat ratkenneet helposti. Angenstania linnoittikin Taarin raja-aluetta ja loi ensimmäisenä ns. Ferdinandian linnoitusjärjestelmän, jonka osa Easthiren tarkoitus oli olla. Kuitenkin merihyökkäyksen riski kasvoi koko ajan, minkä vuoksi maan tärkeimmän satamakaupungin läheisyyteen haluttiin rakentaa linnoitus. Pelättiin, että mikäli Angenstanian viholliset aloittaisivat Arriban ja muiden siirtomaiden miehityksen, katkaistaisiin Angenstanian tuki alueelle valtaamalla St. Ferdinandsburg siltä pois.

Rakennustyöt aloitettiin vuonna 1742 soiselle, St. Ferdinandin kaupungin lähistöllä sijiatsevalle niemelle. Rakennustöihin osallitui vuosina 1742-1756 keskimäärin noin 10.000 miestä. Pommerissa tapahtunut kuohunta säikäytti Angenstanian ja linnakkeen rakennustyöt keskeytettiin. Samana vuonna rakennustöitä kuitenkin jatkettiin. Linnoitukseen asennettiin ensimmäiset tykit 1757. 1760-luvulla rakennustyöt etenivät tasaisesti. 1770-luvulla linnoitukseen tuotiin 25.000 rakentajaa. Linnoituksen kehitys nopeutui. 1790-luvulla työt katkesivat Angenstanian sisäisten ongelmien vuoksi ja 1800-luvun alussa linnoitus varustettiin ensikertaa täysvoimaiseksi Fernando Suuren uhan takia.

## Ensimmäinen taistelu

Ensimmäinen taistelu käytiin Fernando Suuren aloittamaa hyökkäystä vastaan. St. Ferdinandsburgin taistelussa linnoitus kukisti sitä uhanneet sotalaivat. Linnoitus itsessään ei kärsinyt pahaa vahinkoa sen ylivoimaisuuden takia.
Angenstanian uskonsodat

**Angenstanian uskonsodat** olivat sarja Angenstanian sisäisiä konflikteja protestanttisen allianssin ja katolisten välillä 1565-1588. Konfliktit käytiin useina maan sisäisinä uskonsotina. Kuitenkin myös säätyjen välisellä valtataistelulla oli merkittävä osa sotien synnyssä: porvaristo, joka halusi vähentää kirkon ja papiston valtaa ja luoda kuninkaan hallitseman kansankirkon muodosti protestanttien ydinkannattajajoukon, kun taas konservatiivinen papisto pyrki puolustamaan eri oikeuksiaan ja pysäyttämään voimakkaasti leviävän uskonpuhdistuksen maassa estääkseen valtansa menettämisen kuninkaalle ja keskusvallalle. Aatelisto, josta kummankin osapuolen sotajoukot pääasiassa koostuivat, hajosi sodan vuoksi kahtia protestantteihin ja katolisiin ja jaon seurauksena aateliston valta Angenstaniassa kääntyi pysyvään laskuun.

Sota päättyi periaatteessa protestanttien voittoon. Protestanttien voitto sinetöi lopullisesti Angenstanian kehittymisen kuninkaan itsevaltaisesti hallitsemaksi monarkiaksi ja voimakkaan keskushallinnon maaksi. Papiston valta romahti ja Ferdinandin kuningassuku kääntyi protestanteiksi. Maahan jäi silti suuri katolinen enemmistö. Sodat jättivät syvät haavat yhteiskuntaan ja joskus Angenstanian kruununperimyssota on katsottu olleen jatkoa valtakuntaa hiertäneille uskonnollisille erimielisyyksille. Varennan konkluusiossa päätettiin sodan jälkeen muunmuassa protestanttisen uskon tunnustamisesta katolisen rinnalle.
Gulama

**Gulama**, vuoteen 1892 **Uusi Maktabu** (*Novosmaktabia*) on Alentiinan tasavallan pääkaupunki ja suurin kaupunki. Sen ympäristössä asui vuonna 2012 1.4 miljoonaa asukasta ja se sijaitsee Alentiinansalmen rannalla Yhdyssärkkäin rannikkoa vastapäätä. Kaupunki perustettiin vuonna 1602 ferditinalaisten toimesta ja nimettiin Uudeksi-Maktabuksi (nimellä kutsuttiin myös koko Alentiinan aluetta). Alentiinan Itsenäistyttyä kaupungin nimi muutettiin Gulamaksi muinaisen, kaupungin paikalla sijainneen Gulaman kaupunkivaltion mukaan.

Gulama oli pitkään yksi särkkäinalueen vauraimpia kaupunkeja, sillä se oli ferditinalaisten siirtomaavallan keskuskaupunki ja nautti pitkään Ferditinan kaupungille antamasta taloudellisesta tuesta. Kaupunki hyötyi myös sijainnistaan Yhdyssärkkäin naapurissa ja sen suuri kauppalaivasto kilpaili särkkäinalueen itäisen kolkan kaupan mahtimaan tittelistä yhdyssärkkäläisten kaupunkien kanssa. Gulamasta tuli myös Alentiinan keisarikunnan pääkaupunki. Gulamaan matkustanut kirjailija kuvasi näin nuoren keisarikunnan pääkaupunkia:

"*Kaupunki voisi yhtä hyvin olla minkä tahansa sivistysmaan pääkaupunki. Kadulla ollessani ainoastaan ihmisten ihonväri muistutti, etten ollut kotona. Keisarikunnan pääkaupunki on todellakin tehty keisarille."*

Sodat ja levottomuudet kuitenkin heikensivät Gulaman asemaa kaupunkina 1990-luvulle asti. Nykyään kaupunki on edelleen pahasti slummiutunut ja levottomuuksissa sekä kommunistihallinnon uudelleenrakennusohjelman vuoksi vanhasta Gulamasta on vain vähän jäljellä.
Yrjö I

**Yrjö I** *(George I von Vanstein (ang.), Georgi I von Vanstein (ferd.),* (2.4.1650-13.9,1721), oli Vanstein-sukuun kuulunut Ferditinan keisari 1719-1721 ja Vansteinin ruhtinas ja Vansteinin liiton päämies vuosina 1690-1721.

Yrjö syntyi Ferditinan keisarin Fjal Rakastetun siskon Maria Vastrialaisen ja Vansteinin ruhtinaan August III:n vanhimmaksi pojaksi. Yrjöllä ei ollut alunperin oikeutta kruunuun, mutta Paavali Suuri, Yrjön serkku, teki hänestä kruununperijän riitauduttuaan nuoremman veljensä, kruununprinssi Kaarlen kanssa, huolimatta siitä, että Yrjö oli sekä Paavalia että Kaarlea vuosia vanhempi.

Yrjön ja Paavalin suhde oli luottavainen ja läheinen, ja esimerkiksi Paavali piti Vanstein-sukuista Yrjöä luotettavampana liittolaisena kuin Kalatong-lähisukulaisiaan. Yrjön hallitsema Vansteinin liitto muun muassa osallistui Suureen Idän sotaan Paavalin liittolaisena. Paavali katsoi Yrjön nimittämisen kruununperijäksi turvaavan Vansteinin liiton pysymisen Ferditinan etupiirissä ja sen liittolaisena, mutta uskoi, ettei häntä vuosia vanhempi Yrjö edes eläisi pitempään kuin hän ja siten ei käytännössä voisi saada kruunua. Paavalin Yrjöä kohtaan tuntema luottamus saattoi myös kummuta hänen viimeisinä vuosinaan kokemasta vainoharhaisuudesta lähisukulaistensa juonitteluja kohtaan, jolloin hän katsoi Yrjön olevan ainoa hänelle lojaali henkilö. Paavali kuitenkin kuoli jo 1719, jolloin tuolloin jo 69-vuotiaasta Yrjöstä tuli myös Ferditinan keisari, mikä muodosti myös personaaliunionin maiden välille.

Huolimatta siitä, että Vanstein-suvun pitkäaikaisena tavoitteena oli saada hallintaansa Ferditinan kruunu diplomatian kautta, ei Yrjö ollut kiinnostunut pyrkimyksistä säilyttää personaaliunionia. Yrjö tiesi, että Kalatong-suvussa oli suuria sisäisiä ristiriitoja ja valtakamppailuja, eikä halunnut asettaa Vanstein-sukua riskialttiiksi Ferditinan sisäisissä konflikteissa. Päätös ärsytti osaa Vanstein-suvun jäsenistä, jotka muodostivat salaliiton Yrjön murhaamiseksi tai poistamiseksi vallasta. Salaliitto epäonnistui. Yrjön jälkeen kruunun tuli siirtyä Kaarlelle, mutta Paavali II, Kaarlen poika kaappasi sen isältään sulkien Kaarlen loppuiäkseen vankilaan. Yrjön kuoltua 1721 personaaliunioni Vansteinin ja Ferditinan välillä päättyi, mutta liittolaisuussuhde maiden välillä säilyi hyvin läheisenä.

Vanstein-suku oli nousemassa Ferditinan keisarin valtaistuimelle jälleen Paavali II:n kuoltua 1761. Ferditinan perimysjärjestys ei sallinut naispuolista hallitsijaa, jonka vuoksi Vanstein-sukuinen Vilhelm Lempeä oli ensimmäisenä perimysjärjestyksessä. Paavali II:n säätämä pragmaattinen sanktio kuitenkin mahdollisti naispuolisen perijän.
Kair (joki)

**Kair** on suuri joki Ferditinan itä- ja eteläosissa. Kairin pituus on noin 2000 kilometriä, tehden siitä maailman kolmanneksi pisimmän joen Ordnan ja Angin jälkeen. Kairin varrella sijaitsee useita Ferditinan merkittävimpiä kaupunkeja, tärkeimpänä miljoonakaupunki Kair joen yläjuoksulla. Kair saa alkunsa useista pienistä joista jotka yhtyvät Keski-Ferditinassa noin 400 kilometriä Dunarsundista etelään. Kair on oikeastaan myös itse sivujoki: se laskee lopulta vetensä Ordnajokeen Uuden-Ferditinan eteläosissa.
Yaelanburgin taistelu

**Yaelanburgin taistelu** tai **Yaelanburgin piiritys** käytiin vuonna 1492 Yaelanburgissa Ordnan sodan aikaan. Taistelu sai alkunsa syyskuun 4. päivä 7000 ferditinalaisesta sotilaasta koostuneen armeijan aloittaen hyökkäyksen Yaelanburgin linnoitusta vastaan. Linnoitus oli pääasiassa puulinnoitus mataline torneineen ja taistelun aikaan siellä oli noin 500 puolustajaa.

Taistelu on jäänyt elämään historiaan legendana, jonka mukaan juuri Ferditinan miehittämäksi joutuneessa Badakuksessa tieto antautumisesta ei ollut saavuttanut Yaelenburgin linnoitusta. Seurannut taistelu, missä
Barjanskt

**Barjanskt** on kaupunki Ferditinassa Dunarsundista 170 kilometriä etelään. Barjansktissa asuu noin 1.8 miljoonaa ihmistä ja on yksi Ferditinan suurkaupungeista. Barjanskt on Vashanskan tasavallan pääkaupunki.

Barjanskt oli toisen maailmansodan aikaan sotivan Ferditinan kansantasavallan tärkein kaupunki yhdessä Dunarsundin kanssa. Angenstanian invaasion ja Dunarsundin taistelun aikana Ferditinan asetuotanto ja korkein hallinto oli keskittetty suurimmilta osin juuri Barjansktiin pakosalle Mervirrasta ja Dunarsundista. Sodan jälkeen Barjansktista tuli Mervirran ohella toinen Ferditinan tärkeistä teollisuuskeskittymistä. Nykyään kaupunki on profiloitunut matkailukaupunkina, missä on mahdollisuus kokea "Ferditinalainen kaupunkiloma" ja kaupungissa vierailikin kolmanneksi eniten turisteja Dunarsundin ja Yaelenburgin jälkeen Ferditinan suurkaupungeista.
Ordnanlaakso

**Ordnanlaakso**, (mm. ferdiksi ja badakukseksi *Ordnamark*) on kulttuuris-historiallis-maantieteellinen alue Ferditinan pohjoisosissa ja Badakuksen eteläosissa. Ordnanlaakso-termillä viitataan yleensä Ordnajoen alajuoksuun ja Ordnanlaakson yleensä luetellaan kuuluvan Ordnajokea myötäilevä pitkulainen maa-alue Yaelanburgista koillis-Kuksista aina Dunarsundin itäpuolelle saakka.

Alueella asuu merkittävä osa Ferditinan ja Badakuksen väestöstä. Ordnanlaakson alueen suurimmat kaupungit ovat Dunarsund, Mervirra, Sturmhohen ja Yaelanburg.

Ordnanlaakson alueella on oma, Badakuksesta ja Ferditinasta erillinen kulttuuri-identiteettinsä, mutta viimeisen kahdensadan vuoden aikana "Ordnanlaaksolainen identiteetti" on kadonnut ja sulautunut lähemmäksi valtakulttuureja merkittävän muuttoliikkeen seurauksena. Ordnanlaaksolainen kulttuuri on sekoitus Badakuksen renessanssia ja korkeakulttuuria sekä itäisten alueiden alkeellisempien kulttuurien heimopohjaista kulttuuria. Vilkkaan kaupankäynnin vuoksi myös ferditinalaiset kulttuurivaikutteet näkyvät Ordnanlaakson kulttuurissa.
Kilf Wikia

## Welcome to the Wiki

Welcome to the wiki. We’re a collaborative community website about your topic that anyone, including you, can edit. Click the edit button at the top of any page to get started!

## Describe your topic

Write a description about your topic. Let your readers know what your topic is about and add some general information about it.

## Latest activity

Photos and videos are a great way to add visuals to your wiki. Find videos about your topic by exploring Wikia's Video Library.

File:Placeholder
Badakuksen sisällissota

**Badakuksen sisällissota** käytiin 8.1.1918-5.11.1918 juuri Ferditinasta irtautuneen Badakuksen valtion alueella. Sodan osapuolet olivat Badakuksen Punakaarti, joka vastasi Ferditinan Bolsevikkeja Badakuksessa. Punakaartit tavoittelivat sosialistista Badakusta, joka mahdollisesti olisi liittynyt myöhemmin osaksi Ferditinan kansantasavaltaa. Toinen osapuoli sodassa olivat Badakuksen Suojeluskunta, oikeistolainen ja kansallismielinen liike, joka sai tukea Angenstaniasta. Liike tavoitteli lopullista irtautumista Ferditinasta ja halusi vallata myös Kuksin ja luoda uuden Suur-Badakuksen. Sota päättyi Badakuksen Suojeluskuntain voittoon, minkä jälkeen tuhannet punaiset teloitettiin tai pakenivat Ferditinaan.
F.K Thrawn

**Faciel Karlenheim Thrawn** (s. 2.4.1883, Prappadio, Arriba - 5.9.1945, Hal Galmak, Koillis-Seelanti)eli yleisesti lyhennettynä **Faciel Thrawn** oli arribalainen poliitikko, ammattisotilas ja maansa diktaattori 1923-1945. Hänen johtamaan Arriba osallistui toiseen maailmansotaan akselivaltojen puolella aloittaen useita valloitussotia luoden hetkellisesti Arribasta hypervallan särkille. Lopulta sodan käännyttyä Arriban tappioksi ja viimeistään sen liittolaisen Angenstanian romahduksen jälkeen Thrawn päätti paeta noin viikko ennen Arriban antautumista Koillis-Seelantiin muutamien kannattajiensa kanssa. Tarkoituksena Thrawnilla oli piilotella Seelannin viidakoissa lopunikänsä. Hän kuitenkin jäi kiinni paikallisille vasemmistopartisaaneille, jotka teloittivat hänet seuraavana päivänä. Hänen kuolintietonsa jälkeen Arriba antautui suuramiraali G.J Holmanin suostumuksella.

Thrawn tuomittiin kansainvälisessä sotaoikeudessa 1947 rikoksista ihmisyyttä vastaan postuumisti kuolemaan yhdessä Alfred Genoksen kanssa.

## Teoriat Thrawnin kuolemasta

Thrawnin kuolemasta on ollut esillä monenlaisia teorioita sodan jälkeen. Partisaanien kerrotaan kuljettaneen ruumiin pieneen Mos Mondelan satamakaupunkiin, jossa ferditinalaiset sotilasviranomaiset olisivat ostaneet ruumiin 1000 Ferditinan taalerilla. Ferditinalaisten kerrotaan saaneen käskyn hävittää ruumis, ja tämän teorian mukaan ruumis hävitettiin jonnekin Takameren keskelle. Jotkut ovat väittäneet myös, että ruumis olisi viety Ferditinaan ja se olisi ollut ferditinalaisten tiedemiesten tutkittavana, ja osa väittää myös, että Ferditinan armeijan tiede-esikunnalla olisi ruumis edelleen hallussa.